open-index/open-wikipedia-markdown huggingface dataset:
Kåpe

**Kåpe** (av norrønt *kápa*) er eit kne- eller fotsidt klesplagg som dekker overkroppen og er meint for utandørsbruk. Det blir vanlegvis nytta av kvinner, og tilsvarar frakk for menn. 

Kåper kan vera av ei rekkje ulike materiale, som skinn, pels, ull, lin og bomull, eller kunststoff som viskose og polyester. Dei kan ha ulike lengder, frå lårlengd til å vera fotside, og har som regel lange erme. Kåper kan også ofte ha belte, krage og slag.

Badekåpe eller morgonkåpe er mindre formelle klede ein kan bruka i samband med avkleding eller bading.

Kåpe kan også visa til ei sid kappe brukt som vyrdnadsteikn av fyrstar og geistlege, som ei kroningskåpe eller ei bispekåpe.

## Galleri

Woman's wool coat, sold by J.S. Graham in Seattle c. 1890.jpg|Ullkåpe frå rundt 1890 selt i Seattle.
Fur coat (AM 2016.47.1-1).jpg|Persianarkåpe.
Grijze damesmantel, objectnr 68783(1).JPG|Grå ullkåpe frå rundt 1940-talet.
1972 André Courrèges coat, orange wool.jpg|Oransje ullkåpe frå 1972 designa av André Courrèges.
Queen Elizabeth II was greeted by Giorgio Napolitano during the official state visit (4).jpg|Dronning Elizabeth II i lilla kåpe i 2014.
MJK32845 Manish Dayal and Huma Qureshi (Viceroy's House, Berlinale 2017).jpg|Huma Qureshi i raud kåpe i 2017.


## Kjelder

## Bakgrunnsstoff
*Søk etter kåpe i digitaltmuseum.no
Målselv Idrettslag

**Målselv Idrettslag** er eit idrettslag frå Målselv i Troms. Det blei stifta 11. februar 1906 som *Maalselvens Idrætslag*.

## Aktivitetar
* Fotball 
* Allidrett
* Skiidrett
* Orientering
* Friidrett
* Klatring

## Kjelder
Argya

***Argya*** er ei biologisk slekt av sporvefuglar i lattertrastfamilien Leiothrichidae. Artane er spreidde over Afrika og Sør-Asia og er typisk ganske store langhala sporvefuglar som søkjer føde i støyande grupper. Medlemmer av denne slekta vart tidlegare plassert i slektene *[[Turdoides]]* og *[[Garrulax]]*, dei fleste i *Turdoides*.

Etter publiseringa av ein molekylær fylogenetisk studie i 2018, vart *Turdoides* delt og artar vart splitta ut til den gjenoppretta slekta *Argya* opphavleg oppretta av den franske naturforskaren René Lesson i 1831. Seinare har arabarskrikjetrast, *Argya squamiceps*, blitt utpeika som typeart i slekta. Namnet *Argya* er frå det latinske *argutus* som betyr «støyande».

;Artsliste
Slekt *Argya*  i rekkjefølgje etter IOC World Bird List V14.1, 2024, med norske namn etter *Norske navn på verdens fugler*: Informasjon om utbreiing er etter Birdlife International

## Kjelder

* *Denne artikkelen bygger på «[[:en:Argya|Argya]]» frå , den 1. september 2024*

## Bakgrunnsstoff
Vorticisme

**Vorticisme** (ca. 1913–1915) var ei kortliva modernistisk retning innan poesi og biletkunst. Ho avviste tradisjonelle uttrykk, som landskaps- og aktmåleri. I staden blei det framheva ein geometrisk orientert, meir abstrakt stil som ikkje er ulik kubismen. Retninga knyter seg også til futurismen, som oppstod omtrent samtidig. 

Rørsla hadde utspring i krinsar kring det London-baserte litterære magasinet *BLAST*, og kunstnaren og forfattaren Wyndham Lewis var ein av grunnleggjarane. Forfattaren Ezra Pound gav namn til rørsla.

Trass den korte levetida si har vorticismen hatt stor innverknad på samtidskunsten. 
## Kjelder

**Denne artikkelen bygger på «[[:no:Vorticisme|Vorticisme]]» frå ,  den 1. september 2024.*
Garry Walker

**Garry Walker** (fødd i 1974 i Edinburgh) er ein skotsk dirigent.

## Liv
Walker fekk vidaregåande utdanning ved St Mary's Music School i Edinburgh. Han fekk fyrst opplæring som cellist, og spelte cello i Edinburgh Youth Orchestra. I 1995 gjekk Walker ut av Royal Northern College of Music og Manchester University.

I 1999 vann Walker Leeds Conductors Competition. Han blei så hjelpedirigent ved Royal Scottish National Orchestra (RSNO). Seinare var han hovudgjestdirigent for RSNO frå 2003 til 2007.

Walker har òg vore dirigent for Edinburgh Youth Orchestra og hovuddirigent for Paragon Ensemble, og var ein regelmessig gjestedirigent for Royal Philharmonic Orchestra. Han har vore medlem av fakultetet ved Royal Conservatoire of Scotland (RCS) som gjesteprofessor i dirigering, og RCS skapte formelt stillinga kunstnerisk direktør. I november 2015 kunngjorde Staatsorchester Rheinische Philharmonie at Walker var blitt utnemnd som dirigent med verknad frå sesongen 2017-2018. I juni 2019 kunngjorde Opera North at Walker var utnemnd som den neste musikkdirektøren deira, med verknad frå sesongen 2020-2021. I februar 2020 meddelte Staatsorchester Rheinische Philharmonie at Walker skulle gå av som dirigent ved slutten av sesongen 2021-2022.

På fritida går Walker gjerne i fjell. Han har fullført målet sitt om å kliva til topps på alle dei 284 munrofjella i Skottland.

## Kjelder

**Denne artikkelen bygger på «[[:en:Garry Walker|Garry Walker]]» frå ,  den 1. september 2024.*
Øyvind Mund

**Øyvind Mund** (fødd 1965) er ein norsk programleiar i TV 2.

Han har vore programleiar i serien *[[Gylne tider]]*. For innsatsen sin i programmet blei han kåra til beste mannlege programleiar under Gullruten 2004 og nominert i same klasse under Gullruten 2011.

I 2018 leia han TV 2-programmet *Samme tid neste år*, og blei nominert til Gullruten 2018 i klassen beste mannlege programleiar.

Han slutta i TV 2 i juni 2024, etter 30 år ved kanalen, som del av ein sparepakke.

## Program

* Landskampen, sesong 1, 2019
* *Samme tid neste år*, 2018
* *Sommer i Dyreparken*, 2016 (medprogramleiar)
* *Alle tiders måltid*, 2016 (voice over, programleiar)
* *God sommer Norge*, 2015  (programleiar)
* *[[The Voice Noreg|The Voice]]*, 2012-2021  (programleiar)
* *Ønskedrømmen*, 2011  (programleiar)
* *Gylne tider*, 2002-06 (programleiar, idé, regi, manus)
* *[[Alle mot en|Alle mot én]]*, 2006, 2007 (programleiar)
* *[[Artistgallaen]]*, 2006 (programleiar)
* *Astronautene*, 2002 (programleiar)
* *Tid for reise*, 2001 (programleiar)
* *Bykampen*, 1999 og 2000 (programleiar)
* *Det er sommer det er sol og det er torsdag*, 1997 (programleiar)
* *God morgen, Norge*, 1994-1999 (programleiar)

## Kjelder

**Denne artikkelen bygger på «[[:no:Øyvind Mund|Øyvind Mund]]» frå ,  den 1. september 2024.*
Pessebåten

**Pessebåten** er ein kanoliknande stokkebåt som blei funnen i Pesse i Nederland i midten av august i 1955. Han blir rekna som den eldste båten i verda og er tidfesta med karbondatering (C14) til perioden 8040–7510 f.Kr. Båten er no ved Drents Museum i Assen.

## Skildring
Pessebåten er ein kanoliknande stokkebåt som måler 298 cm i lengd og 44 cm i største breidd. Han blei utforma frå ein enkelt furustokk og er nærast butt i begge endar. Det er framleis merke i treverket som indikerer bruk av flint- eller hornreiskapar under omarbeidinga av stokken.

## Tvistar
Ikkje alle har vore samde i at Pessebåten er ein verkeleg båt. Nokon har hevda at funnet kan vera noko anna, til dømes eit etetrau eller liknande for dyr. Danske ekspertar sette spørsmålsteikn ved om den vesle båten i det heile var sjødyktig, Derfor laga arkeologen Jaap Beuker ein kopi av båten, som ein kanopadlar (Mark Jan Dielemans) padla i med suksess. At båten skulle vera eit slags etetrau er blitt avvist av dei nederlandske arkeologane, som har hevda at ein ikkje heldt husdyr i Nederland for 10 000 år sidan.

## Kjelder

**Denne artikkelen bygger på «[[:no:Pessebåten|Pessebåten]]» frå ,  den 1. september 2024.*
Boulogneskogen

**Bois de Boulogne** eller **Boulogneskogen** er ein park i den vestlege delen av 16. arrondissement i Paris, i nærleiken av forstaden Boulogne-Billancourt.

Boulogneskogen var ein kongeleg dyrepark frå 1400-talet, men blei opna for allmugen på 1600-talet. Staden blei gjort om til ein park av Napoleon III i 1852; i samband med dette blei han omforma av arkitekten Georges-Eugène Haussmann. Parken dekkjer ca. 8,5 km². Dermed er han mykje større enn t.d. Central Park i New York eller Hyde Park i London.

I Boulogneskogen ligg ein zoologisk hage og dei store hestekappløpsbanane Longchamp og Auteuil.

I den nordlege delen av Bois de Boulogne ligg fornøyelsesparken Jardin d'Acclimatation. Her ligg også tennisanlegget Stade Roland Garros.

## Kjelder

**Denne artikkelen bygger på «[[:no:Bois de Boulogne|Bois de Boulogne]]» frå ,  den 1. september 2024.*  

## Bakgrunnsstoff

*
Byen Dali

**Dali** (kinesisk skrift 大理市, pinyin *Dali Shi*) er hovudstad for det autonome prefekturet Dali i provinsen Yunnan i Folkerepublikken Kina. 

Byen består av gamlebyen, som var hovudstad for Nanzhao-riket, og av den nyare bydelen, Xiaguan. Dali har eit areal på 1&nbsp;468 km² og hadde ca. 770&nbsp;000 innbyggjarar i 2020.

## Samferdsle
Riksveg 214 i Kina går gjennom området. Denne går frå Xining i provinsen Qinghai til Jinghong i Yunnan. 

Riksveg 320 går også gjennom området. Denne byrjar i Shanghai og går sørvestover til grensa mellom provinsen Yunnan og Burma. Undervegs er han innom blant anna Hangzhou, Nanchang, Guiyang, Kunming og Dali.

## Kjelder

**Denne artikkelen bygger på «[[:en:Dali (Dali)|Dali (Dali)]]» frå ,  den 1. september 2024.*  

## Bakgrunnsstoff

*
Trans-Gambia Highway

**Trans-Gambia Highway** er omtalt som den viktigaste ferdselsåra i Gambia. Motorveien kryssar landet nord-sør og kryssar Gambiaelva over den største brua i landet, Senegambiabrrua, som opna i januar 2019. Trans-Gambia Highway er namnet på den delen av N4 som går gjennom Gambia, men på ei rekkje kart følgjer namnet Trans-Gambia Highway N4 gjennom heile strekninga frå Dakar til Ziguinchor i Casamance sør i Senegal.

I Gambia når motorvegen dei to hovudvegane som kryssar landet vest-aust, North Bank Road og South Bank Road. Dei to vegane ligg på nordbreidda og sørbreidda av Gambiaelva, og har namn etter dette. Samanknytinga av desse to vegane har opna for auka effektivitet i transport via Trans-Gambia Highway inn og ut av Gambia. Etter opninga av Senegambiabrua fekk Gambia tilskot frå EU for å utbetra delar av vegen med fast dekke.

Sidan Senegal ligg på begge sider av motorvegen er grenseovergangane sårbare for transport- og handelskonfliktar mellom landa. Problemet var større før brua blei opna, sidan det gav gambiske styresmakter kontroll over ferjeprisane. Ved fleire tilfelle stengde Senegal grensene. Som oftast har den sterke transportunionen i Senegal stått bak aksjonane.

## Kjelder

**Denne artikkelen bygger på «[[:no:Trans-Gambia Highway|Trans-Gambia Highway]]» frå ,  den 2. september 2024.*
Turdoides

***Turdoides*** er ei biologisk slekt av sporvefuglar i lattertrastfamilien Leiothrichidae. Dette er afrikanske artar som lever sør for Sahara med eit unnatak, nepalskrikjetrast, *T. nipalensis*. *Turdoides* er typisk ganske store, langhala fuglar som søkjer føde i støyande grupper. Dei fleste artane har diffus brun eller gråbrun fjørdrakt. Nakenkinnskrikjetrast, *T. gymnogenys*, syner eit avvik med bleikgrått hovud og underside i kontrast til ei mørkare brun overside. 

Fleire artar som tidlegare var inkludert i *Turdoides* har vorte overført til *[[Argya]]* etter ein studie frå 2018 som fann fleire klader.
Namnet *Turdoides* kombinerer namnet for traste-slekta *[[Turdus]]* med det antikke greske *-oidēs* som betyr «liknar».

Raudnakketimal, *T. rufocinctus*, som lever i grensetrakta DR Kongo, Rwanda og Burundi, er den einaste som er på IUCN si globale raudliste kategorisert som sterkt truga (EN). Tre artar er kategoriserte som sårbare (VU), alle andre som livskraftige artar. 

;Artsliste
Slekt *Turdoides*  i rekkjefølgje etter IOC World Bird List V14.1, 2024, med norske namn etter *Norske navn på verdens fugler*:
* Nepalskrikjetrast, *T. nipalensis*, Spiny Babbler, (Hodgson, 1836), (LC)
* Kapusinartimal, *T. atripennis*, Capuchin Babbler, (Swainson, 1837), (VU)
* Kvitstrupetimal, *T. gilberti*, White-throated Mountain Babbler, (Serle, 1949), (VU)
* Mahognitimal, *T. chapini*, Chapin's Babbler, (Schouteden, 1949), (LC)
* Raudnakketimal, *T. rufocinctus*, Red-collared Babbler, (Rothschild, 1908), (EN)
* Savanneskrikjetrast, *T. plebejus*, Brown Babbler, (Cretzschmar, 1828), (LC)
* Kvitgumpskrikjetrast, *T. leucopygia*, White-rumped Babbler, (Rüppell, 1837), (LC)
* Kikuyuskrikjetrast, *T. hindei*, Hinde's Babbler, (Sharpe, 1900), (VU)
* Skjelskrikjetrast, *T. squamulata*, Scaly Babbler, (Shelley, 1884), (LC)
* Pilskrikjetrast, *T. jardineii*, Arrow-marked Babbler, (Smith, A, 1836), (LC)
* Nakenkinnskrikjetrast, *T. gymnogenys*, Bare-cheeked Babbler, (Hartlaub, 1865), (LC)
* Kvithovudskrikjetrast, *T. leucocephala*, White-headed Babbler, Cretzschmar, 1826, (LC)
* Svarthetteskrikjetrast, *T. reinwardtii*, Blackcap Babbler, (Swainson, 1831), (LC)
* Dunkelskrikjetrast, *T. tenebrosa*, Dusky Babbler, (Hartlaub, 1883), (LC)
* Kvitskrikjetrast, *T. bicolor*, Southern Pied Babbler, (Jardine, 1831), (LC)
* Sumpskrikjetrast, *T. hartlaubii*, Hartlaub's Babbler, (Barboza du Bocage, 1868), (LC)
* Tygleskrikjetrast, *T. sharpei*, Black-lored Babbler, (Reichenow, 1891), (LC)
* Ovamboskrikjetrast, *T. melanops*, Black-faced Babbler, (Hartlaub, 1867), (LC)
* Masaiskrikjetrast, *T. hypoleuca*, Northern Pied Babbler, (Cabanis, 1878), (LC)

## Kjelder

## Bakgrunnsstoff
René av Anjou

**René I av Napoli** (), òg kjend som **René av Anjou** og *den gode kongen René* (fransk *Le bon roi René*), var hertug av Anjou, greve av Provence (1434–1480), greve av Piemonte, hertug av Bar (1430–1480), hertug av Lothringen (1431–1453), konge av Napoli (1438–1442; titulær 1442–1480) og titulær konge av Jerusalem (1438–1480) og av Aragón (1466–1480, inklusive Sicilia, Mallorca og Korsika).

Han var far til Margareta av Anjou, som var gift med kong Henrik VI av England og var ein nykkelfigur i Rosekrigane.

## Liv
Gjennom ekteskapet sitt med Isabella I av Lothringen fekk han ein kravrett på dette hertugdømet då hertug Karl II døydde i 1431. Men hertugen av Burgund tok parti for rivalen til René, greven av Vaudemont. Det braut ut krig, og René blei teken til fange av fiendane sine. Ved konsilet i Basel i 1434 erklærte likevel keisaren han som rettmessig arvtakar til Lothringen. Medan han var i fengsel fekk han bod om at den eldre broren hans, Ludvig III, var død i 1434. Derfor fall landområda til broren, Anjou og Provence, og dessutan krava på Jerusalem, Napoli og Sicilia, til han. 

Etter at dronning Johanna II av Napoli døydde i 1435 fekk René tilbod om krona av Napoli. Kona hans Isabella overtok styret av landet inntil vidare. Fyrst i 1438 kom René sjølv, som var blitt frigjeven 1437, til Napoli, men måtte gje det opp til kong Alfons av Aragón i 1442, etter fleire kampar. Han slo seg då ned i Lothringen, men gav snart dette området vidare til den eldste sonen sin, titulærhertugen Johan av Calabria, og flytta til Anjou. I 1467 blei René kalla til trona av Aragón som ei slags morsarv etter Jolanda av Aragón, men den tidlegare nemnde sonen hans kjempa forgjeves om denne med kong Johan II av Aragón. I 1473 tok kong Ludvig XI Anjou frå René, og han flytta residensen sin til Provence ein gong for alle.

## Kjelder

**Denne artikkelen bygger på «[[:sv:René I av Neapel|René I av Neapel]]» frå ,  den 2. september 2024.*
Basse Santa Su

**Basse Santa Su** (normalt berre kalla **Basse**) er ein by aust i Gambia. Han er regionshovudstad for Upper River Region og er ein viktig handelsby. Byen hadde eit innbyggartal på cirka 18&nbsp;000 i 2008.

I oktober 2021 blei det opna ei bru over Gambiaelva, støtta av kinesiske styresmakter, i byen.

## Kjelder

**Denne artikkelen bygger på «[[:no:Basse Santa Su|Basse Santa Su]]» frå ,  den 2. september 2024.*
Soma i Gambia

**Soma** er ein by i Gambia. Han ligg i Lower River Region, sentralt i landet, 110 km aust for hovudstaden Banjul. Folketalet var 12 762 ved folketeljinga i 2013.

## Kjelder

**Denne artikkelen bygger på «[[:sv:Soma (ort)|Soma (ort)]]» frå ,  den 2. september 2024.*
Svartemyr ferjekai

**Svartemyr**, òg kalla **Svortemyr**, var ei sentral ferjekai for bygdene rundt og vest for Fuglsetfjorden og for den nye fylkesvegen over Stølsheimen til Matre i Masfjorden i ei tid då det ikkje var samanhengande veg på sørsida av Sognefjorden mellom bygdene i Høyanger kommune.

Høyanger kommune vart til i 1964 då gamle Lavik kommune og Kyrkjebø kommune vart slegne saman, og kommunesenteret vart lagt til industribygda Høyanger, lengst aust i den nye kommunen på nordsida av Sognefjorden. For folk på sørsida av fjorden kom det krav om betre veghøve, og det vart vedteke å byggje samanhengande veg frå Ikjefjorden til Fuglsetfjorden, med ferjesamband frå Svartemyr til Nordeide. Ferjekaia stod ferdig i 1972, og var tilknytt med veg søraustover til Leirnes, Hest og Bjordal. Samstundes var Ikjefjord tilknytt Oppedal ferjekai, og fekk ikkje veg austover til Svartemyr før 1977. Året før opna tunnelen mellom Bjordal og Søreide.

Vegen skulle byggjast austover til Ortnevik, men økonomien var skral og vegen vart bygd ut i etappevis. I 1980 var det bygd samanhengande veg mellom Vamråk og Ortnevik, med ferjekai i Ortnevik, men tunnel vestover frå Vamråk til Søreide kom ikkje før 1985, og ein endeleg fekk samanhengande veg på sørsida av Sognefjorden.

I 1990 skulle ein òg få ny samanhengande veg mellom Ytre Oppedal og Instefjord, som ei forlenging av dåverande Riksveg 14. På denne tida var Oppedal tilknytt sambandet Brekke-Oppedal-Lavik, men med samanhengande veg til Instefjord og Brekke vart Oppedal ferjekai stengt for opprusting. Ny ferjekai opna i 1991, og Brekke vart sløyfa frå sambandet. Med dette vart Svartemyr ferjekai og sambandet til Nordeide òg nedlagt.

Svartemyr ferjekai står i dag intakt.

## Bakgrunnsstoff
* Kristin Ese: «Sørsidevegen i Høyanger» på nettstaden til Fylkesarkivet i Vestland
* Finn Borgen Førsund: «Dampen og kaia : stoppestader for Fylkesbaatane i Sogn og Fjordane 1858-1998» på nettstaden til Nasjonalbiblioteket
Upper River Region

**Upper River Region** (tidlegare *Upper River Division*) er eit av seks forvaltingsområde i den vestafrikanske staten Gambia. Regionen tilsvarar *Local Government Area Basse*.

## Geografi
Regionen på 2070 km², med det administrative senteret sitt i Basse Santa Su i distriktet Fulladu East, er vidare inndelt i fire distrikt. I 2013 hadde han eit estimert folketal på 202 153 innbyggjarar. Regionen er den austlegaste i landet, og grensar berre til Central River Region, i tillegg til riksgrensa til Senegal.

### Distrikt
Dei fire distrikta er Fulladu East, Kantora, Wuli og Sandu.

### Busetnader
Dei største busetnadane er:

* Basse Santa Su, 11.859
* Sabi, 9987
* Gambissara, 9859
* Garowol, 8272
* Allunhari, 5784
* Demba Kunda, 5156
* Kularr, 4314
* Diabugu, 4196
* Koina, 4089
* Numuyel, 3994

## Folkesetnad
Ifølgje ei undersøking frå 1993 (den dåverande folketeljinga) var den største folkegruppa mandinka, som utgjorde kring tre tidelar av folkesetnaden, følgd av fula- og så voloffolk. Fordelinga i detalj var: 33,4 % mandinkafolk, 23,9 % fulaniaar, 0,3 % voloffolk, 0,2 % jolafolk, 40,5 % serahulefolk, 0,2 % sererfolk, 0 % aku, 0,1 % manjago, 0,7 % bambara og 0,6 % andre folkeslag.

## Kjelder

**Denne artikkelen bygger på «[[:de:Upper River Region|Upper River Region]]» frå ,  den 2. september 2024.*
Måren ferjekai

**Måren** låg lageleg til i Sognefjorden og var eit viktig skysskifte for bygdene rundt då dampskipruta kom i 1858, men statusen som fast stoppestad vara ikkje lenge. Uti 1950-åra hadde staden berre samband med mjølkeruta Bjordal-Ortnevik-Høyanger fem gonger i veka, og det var ikkje før på 1970-talet det vart bygd høveleg ferjekai for bilførande ferjer. Med dette vart Måren eit stopp på Kongsnes-Nordeide til sambandet vart nedlagt i 1982, og påfølgjande eit stopp på sambandet Svartemyr-Nordeide til det òg vart nedlagt ti år seinare. Frå 1992 er det sambandet Ortnevik-Nordeide som har stopp på Måren.

## Bakgrunnsstoff
* Finn Borgen Førsund: «Dampen og kaia : stoppestader for Fylkesbaatane i Sogn og Fjordane 1858-1998» på nettstaden til Nasjonalbiblioteket
Kristin Evjenth

**Kristin Evjenth** () er ein norsk ballettdansar, musikalartist, musikar og fotograf. 

Evjenth er kjend som vokalist i Sterk Naken og Biltyvene, men har bakgrunn som ballettdansar i Nasjonalballetten, som dansar ved Det Norske Teatret og skodespelar og dansar i musikalar og revyar.

## Utdanning
Kristin Evjenth dansa som barn ved Operaens Ballettskole. Som ungdom var ho elev ved The Royal Ballet School i London. 

## Dansekarriere
Ho debuterte for Nasjonalballetten i *[[Don Quixote]]* i 1981. Seinare hadde ho fleire rollar i musikalar, mellom anna i A Chorus Line og Grease før ho vart engasjert ved Det Norske Teatret i 1985. Der gjorde ho mellom anna rollar i framsyningane Kiss me Kate og Faust. Ho dansa i to av Nissa Nybergets revyar: Klapp igjen (1985) og Søkka våt igjen (1988).

## Songkarriere
Kristin Evjenth vart med i orkesteret Sterk Naken og Biltyvene i 1990 og var med til 2005, då bandet hadde sin siste opptreden. Ho song og spelte keyboard på fleire av orkesteret sine plater, mellom anna *SNoB II: Elskede!*, *Tretten døde roser* (1994) og *Brenn lille venn* (2000). Saman med grunnleggjar Leif Helgeland song ho på *Party*, orkesteret sitt bidrag til hyllestplata for Raga Rockers *Sannhet på boks* i 2015. Dette vart den siste songen som bandet spelte inn.

Seinare har ho vore vokalist og frontfigur i bandet Venus Flycatchers som gav ut albumet *Scarred* i 2021.

## Fotografi
Kristin Evjenth er utdanna fotograf frå Nordic School of Photography i 2006 og arbeidar som fotograf i Oslo.

## Kjelder

## Bakgrunnsstoff
* Hva med stakkars meg da? Sterk Naken og Biltyvene Opptak frå NRK 1994
* Klapp igjen. Nissa Nyberget sin revy frå Centralteatret (1986) Opptak frå NRK, studio 2
Brikama Ba

**Brikama Ba** er ein liten by i Fulladu East District i Central River Region i Gambia. I 2022 hadde han eit anslått folketal på 10&nbsp;343.

Brikama Ba ligg på den sørlege breidda av Gambiaelva. For å skilje staden frå Brikama i West Coast Region, blir Brikama Ba ofte omtalt med tilleggstittelen «Village» (engelsk for ‘landsby)’. Byen ligg like ved South Bank Road, den viktigaste hovudvegen i Gambia. Langs denne vegen ligg Brikama Ba om lag 25 kilometer vest for Janjanbureh. Sørover ligg Boiram rundt 3,8 kilometer unna.

I nærleiken, omtrent fire kilometer unna i Gambiaelva, ligg elveøyane Kai Hai Islands.

Kaolang Forest Park ligg i nærleiken av byen.

## Kjelder

**Denne artikkelen bygger på «[[:en:Brikama Ba|Brikama Ba]]» frå , og «[[:de:|Brikama Ba]]» frå  den 3. september 2024.*
Barra i Gambia

**Barra** er ein by i Gambia. Han ligg i regionen North Bank, i den vestre delen av landet, 5 km nordaust for hovudstaden Banjul. Talet på innbyggjar var 5016 ved folketeljinga 2013. Det viktigaste ferjeleiet i Gambia bind saman Barra med Banjul på andre sid av estuaret til Gambiaelva.

Byen ligg i Lower Niumi District. Eit tradisjonelt namn på Barra er Niumi, som tyder ‘kysten’.

## Kjelder

**Denne artikkelen bygger på «[[:sv:Barra, Gambia|Barra, Gambia]]» frå ,  den 3. september 2024.*
Ciacova

**Ciacova** (ungarsk *Csák* eller *Csákova*, tysk *Tschakowa*, serbisk Чаковo, *Čakovo*) er ein by i Timiș fylke i Romania. Han vart oppretta som bykommune (*oraș*) i 2004.

## Busetnader

Ciacova er ein *[[oraș]]* (mindre bykommune) med desse busetnadane:

## Kjelder

* *Delar av denne artikkelen bygger på «[[:ro:Ciacova|Ciacova]]» frå , den 3. september 2024.* 

### Referansar
Jakob av Kurland

**Jakob von Kettler**, hertug av Kurland og Semgallen (), var ein baltisk-tysk hertug frå Kurland (1642–1682). Under herredømet hans nådde riket den største utstrekkinga si og var involvert i den kurlandske koloniseringa både i Afrika og i Karibia.

## Liv
Kettler var fødd i Goldingen (no Kuldīga) som son av Wilhelm Kettler og Sophia av Preussen (1582-1610), ei prinsesse av Preussen som var dotter av Albert Frederick av Preussen. Han var gudson av kong Jakob I av England. Under styret til Kettler handla hertugdømet med land som Nederland, Portugal, England og Frankrike. I 1651 sende han ein flåte for å byggja opp eit fort, kalla Fort Jacob, ved Gambiaelva. I 1654 erobra han Tobago med skipet «Das Wappen der Herzogin von Kurland». Kolonien på Tobago blei kalla Neu Kurland (Ny-Kurland). 

Hertugen blei teken i fangeskap av Sverige frå 1658 til 1660. I denne tida blei koloniane hans erobra og flåten hans øydelagd. Etter at han blei sett fri, bygde han opp att flåten og tok tilbake koloniane. Han forpakta i ein periode Eidsvoll jernverk. Hertugen døydde i Mitau (no Jelgava) den 1. januar 1682.

Kettler gifta seg med Louise Charlotte av Brandenburg (1617–1676), dottera til Georg Vilhelm av Brandenburg.

## Kjelder

**Denne artikkelen bygger på «[[:no:Jacob von Kettler|Jacob von Kettler]]» frå ,  den 2. september 2024.*
Deggendorf

**Deggendorf** er ein by og ein kommune aust i forbundslandet Bayern i Tyskland, som hyser administrasjonen for Landkreis Deggendorf. Kommunen har over 35&nbsp;000 ibuarar og dekker eit areal på 77,2 km².

Deggendorf ligg ved Donau, drygt 70 kilometer nedstraums Regensburg og ei 60 km oppstraums Passau, samt nær ved åmotet til bielva Isar.

## Kjelder

**Denne artikkelen bygger på «[[:de:Deggendorf|Deggendorf]]» frå ,  den 3. september 2024.*  

## Bakgrunnsstoff

*
Osterhofen

**Osterhofen**  er ein by og ein kommune aust i forbundslandet Bayern i Tyskland. Kommunen høyrer til Landkreis Deggendorf og byen ligg 318 meter over havet ved Donau, om lag 15 km sør for byen Deggendorf. Osterhofen kommune er 111,2 km² vid og hyser ikring 12&nbsp;200 ibuarar.

## Kjelder

**Denne artikkelen bygger på «[[:de:Osterhofen|Osterhofen]]» frå ,  den 3. september 2024.*  

## Bakgrunnsstoff

*
Dumbrăvița i Timiș

**Dumbrăvița** (ungarsk *Újszentes*, tysk *Neussentesch*, serbisk Општина Думбравица, *Opština Dumbravica*), tidlegare *Sântești* og *Uisenteș*, er ein kommune i Timiș fylke i Romania.

Dumbrăvița inngår i storbyområdet til fylkeshovudstaden Timișoara.

## Busetnader

Dumbrăvița er ein *[[comună]]* (landkommune) med den eine busetnaden:

## Kjelder

* *Delar av denne artikkelen bygger på «[[:ro:Dumbrăvița, Timiș|Dumbrăvița, Timiș]]» frå , den 3. september 2024.* 

### Referansar
Ghiroda

**Ghiroda** (ungarsk *Győröd*, tysk *Giroda* eller *Kiroda*) er ein kommune i Timiș fylke i Romania.

Ghiroda inngår i storbyområdet til fylkeshovudstaden Timișoara.

## Busetnader

Ghiroda er ein *[[comună]]* (landkommune) med desse busetnadane:

## Kjelder

* *Delar av denne artikkelen bygger på «[[:ro:Comuna Ghiroda, Timiș|Comuna Ghiroda, Timiș]]» frå , den 3. september 2024.* 

### Referansar
Sânnicolau Mare

**Sânnicolau Mare** (ungarsk *Nagyszentmiklós*, tysk *Groß Sankt Nikolaus* eller *Großsanktnikolaus*, serbisk Велики Семиклуш, *Veliki Semikluš*, banat-bulgarsk *Smikluš*) er ein by i Timiș fylke i Romania.

## Busetnader

Sânnicolau Mare er ein *[[oraș]]* (mindre bykommune) med den eine busetnaden:

## Kjelder

* *Delar av denne artikkelen bygger på «[[:ro:Sânnicolau Mare|Sânnicolau Mare]]» frå , den 3. september 2024.* 

### Referansar
Utviklingsroman

**Utviklingsroman** er ein type roman som har røter i danningsromanen, sjølvbiografien og vedkjenningsromanen frå 1800-talet. Utviklingsromanen oppstod med naturalismen og har som formål å skildra eit positivistisk og deterministisk menneskesyn. Ofte er han skriven i fyrste person, og han kan ha store likskapar med sjølvbiografien. Forteljaren, eg-personen, deler ei historie som handlar om ei ungdomstid med lesaren. Avgrensinga mellom dannings- og utviklingsromanen blir av og til trekt med tilvising til naturalismen som framhevar utvikling gjennom arv og miljø, medan danningsromanen har idealistiske grunnlag til utvikling, dvs. gjennom tileigning av lærdom, romanar, filosofi og religion.

Handlinga går stort sett ut på at hovudpersonen, som ofte er ein mann, i ungdommen sin bryt opp frå barndomsheimen sin og legg ut på ei reise. Ofte opplever han ei slags forvilling, og finn tilflukt hjå kvinner av ulik karakter, men kan òg få råd og rettleiing frå ein annan person.

## Døme på utviklingsromanar

* *Niels Lyhne* – Jens Peter Jacobsen (1880).
* *Romanen om Olof* – Eyvind Johnson
* *Mitt liv som hund* – Reidar Jönsson
* *Jack* – Ulf Lundell
* *Från Astrid till Lindgren* – Vladimir Oravsky
* *Siddharta* – Herman Hesse
* *By-pass* – Tom Sandell

## Kjelder

**Denne artikkelen bygger på «[[:sv:Utvecklingsroman|Utvecklingsroman]]» frå ,  den 3. september 2024.*
Central River Region

**Central River Region** (tidlegare *Central River Division*) er eit av seks forvaltingsområde i den vestafrikanske staten Gambia. Regionen omfattar *Local Government Area Janjanbureh* og *Local Government Area Kuntaur*.

## Geografi
Regionen på 2895 km² ligg på begge breidder av Gambiaelva. Regionen er vidare inndelt i ti distrikt. I 2013 hadde han eit estimert folketal på  innbyggjarar. I vest grensar han til Lower River Region og North Bank Region og i aust til Upper River Region. Det administrative senteret er i Janjanbureh, som ligg på Janjanbureh-øya, og utgjer sitt eige distrikt, Janjanbureh. Den største byen er Bansang i Fulladu West-distriktet, med  innbyggjarar.

### Distrikt
Dei ti distrikta er Lower Saloum, Upper Saloum, Nianija, Niani, Sami, Niamina Dankunku, Niamina West, Niamina East, Fulladu West og Janjanbureh.

### Busetnader
Dei største busetnadane er:

* Bansang, 8535
* Brikama Ba, 4204
* Janjanbureh, 3998
* Madina Umfally, 3145
* Kuntaur, 3074
* Sami, 3040
* Jarreng, 3037
* Kundang, 2555
* Kerewan Samba Sira, 2283
* Saruja, 2196

## Folkesetnad
Ifølgje ei undersøking frå 1993 (den dåverande folketeljinga) var den største folkegruppa mandinka, som utgjorde kring tre tidelar av folkesetnaden, følgd av fula- og så voloffolk. Fordelinga i detalj var: 29,5 % mandinkafolk, 37,2 % fulaniar, 26 % voloffolk, 0,6 % jolafolk, 4,1 % serahule, 0,4 % sererfolk, 0,1 % aku, 0,3 % manjago, 0,6 % bambara og 1,2 % andre folkeslag.

## Kjelder

**Denne artikkelen bygger på «[[:de:Central River Region|Central River Region]]» frå ,  den 2. september 2024.*
Greci i Tulcea

**Greci** er ein kommune i Tulcea fylke i Romania.

## Busetnader

Greci er ein *[[comună]]* (landkommune) med den eine busetnaden:

## Kjelder

* *Delar av denne artikkelen bygger på «[[:ro:Comuna Greci, Tulcea|Comuna Greci, Tulcea]]» frå , den 4. september 2024.* 

### Referansar
Babadag

**Babadag** kan vere:

* Babadağ-fjellet i det sørvestlege Tyrkia
* Babadağ i Kaukasus, fjelltopp i den austlege delen av Store Kaukasus
* Babadag i Tulcea, mindre bykommune (*oraș*) i Tulcea fylke i Romania
Dumbrăvița

**Dumbrăvița** kan vise til:
* Dumbrăvița i Brașov, ein landkommune (*comună*) i Brașov fylke i Romania
* Dumbrăvița i Maramureș, ein landkommune (*comună*) i Maramureș fylke i Romania
* Dumbrăvița i Ruginoasa, ein busetnad i landkommunen (*comună*) Ruginoasa i Iași fylke i Romania
* Dumbrăvița i Sîngerei, ein landkommune innanfor distriktet Sîngerei i Moldova
* Dumbrăvița i Timiș, ein landkommune (*comună*) i Timiș fylke i Romania
Făget

**Făget** er namnet på fleire stader i Romania:
* Făget i Drajna, busetnad i landkommunen (*comună*) Drajna i Prahova fylke
* Făget i Ghimeș-Făget, busetnad i landkommunen (*comună*) Ghimeș-Făget i Bacău fylke
* Făget i Timiș, mindre bykommune (*oraș*) i Timiș fylke
Drăgășani

**Drăgășani** er ein by i Vâlcea fylke i Romania.

## Busetnader

Drăgășani er ein *[[municipiu]]* (større bykommune) med desse busetnadane:

## Kjelder

* *Delar av denne artikkelen bygger på «[[:ro:Drăgășani|Drăgășani]]» frå , den 4. september 2024.* 

### Referansar
4. divisjon fotball 1963, avdeling Sunnmøre

**4. divisjon fotball 1963, avdeling Sunnmøre**, vart avvikla i tida fredag 3. mai til sundag 22. september med Sunnmøre Fotballkrins som arrangør. Avdelinga bestod av 8 lag. Vinnaren av avdelinga møtte vinnarane av 4. divisjon i krinsane Romsdal og Nordmøre til kampar om opprykk. Dei tre avdelingsvinnarane spelte alle ein kamp heime og ein kamp borte.

## Poengtabell

Sportsklubben Herd frå Ålesund vann 9–1 over Søya frå Nordmøre på bortebane og 5–0 over Åndalsnes IF heime. Både Herd og Åndalsnes rykte opp til 3. divisjon 1964.

## Kjelder
*Sunnmørsposten. 1963-årgangen.
4. divisjon fotball 1964, avdeling Sunnmøre

**4. divisjon i fotball 1964, avdeling Sunnmøre**, vart avvikla i tida 4. mai til sundag 4. oktober med Sunnmøre Fotballkrins som arrangør. Avdelinga bestod av 8 lag. Vinnaren av avdelinga møtte vinnarane av 4. divisjon i krinsane Romsdal og Nordmøre til kampar om opprykk. Dei tre avdelingsvinnarane spelte alle ein kamp heime og ein kamp borte.

## Poengtabell

Ålesunds-laget Rollon lukkast ikkje rykke opp i 3. divisjon. Etter tap 1–2 mot Nord-Gossen vart det 1–1 mot Clausenengen Fotballklubb, Kristiansunds-laget som også tapte mot Nord-Gossen, vart det omspel mellom CFK og Rollon på Rivalbana i Molde. Clausenengen vann den kampen med 4–3 etter ekstraomgangar og rykte opp. Dermed måtte både Skarbøvik og Aksla ned i 5. divisjon 1965.

## Kjelder
*Sunnmørsposten. 1964-årgangen.
4. divisjon fotball 1965, avdeling Sunnmøre

**4. divisjon i fotball 1965, avdeling Sunnmøre**, vart avvikla i tida fredag 30. april til sundag 26. september med Sunnmøre Fotballkrins som arrangør. Avdelinga bestod av 8 lag. Vinnaren av avdelinga møtte vinnarane av 4. divisjon i krinsane Romsdal og Nordmøre til kampar om opprykk. Dei tre avdelingsvinnarane spelte alle ein kamp heime og ein kamp borte.

## Poengtabell

VRF frå Straumgjerde rykte opp i 3. divisjon 1966 etter 1–1 mot Eidsvåg IL heime, og siger 5–1 over Idrettslaget Braatt i Kristiansund. Blindheim IL rykte nedatt ein divisjon

## Kjelder
*Sunnmørsposten. 1965-årgangen.
4. divisjon fotball 1967, avdeling Sunnmøre

**4. divisjon fotball 1967, avdeling Sunnmøre**, vart avvikla i tida sundag 30. april til sundag 25. september med Sunnmøre Fotballkrins som arrangør. Avdelinga bestod av 8 lag. Vinnaren av avdelinga møtte vinnarane av 4. divisjon i krinsane Romsdal og Nordmøre til kampar om opprykk. Dei tre avdelingsvinnarane spelte alle ein kamp heime og ein kamp borte.

## Poengtabell

Skarbøvik IF frå Ålesund rykte opp i 3. divisjon 1968. Laget tapte 1–6 heime mot Åndalsnes IF, men sikra opprykk gjennom siger 3–0 over Bøfjorden frå Surnadal kommune. Blindheim IL og IL Valder rykte ned ein divisjon.

## Kjelder
*Sunnmørsposten. 1967-årgangen.
Drăgănești

**Drăgănești** kan vise til:
* Drăgănești i Bihor, ein landkommune (*comună*) i Bihor fylke i Romania
* Drăgănești i Brezoi, ein busetnad i landkommunen (*comună*) Brezoi i Vâlcea fylke i Romania
* Drăgănești i Galați, ein landkommune (*comună*) i Galați fylke i Romania
* Drăgănești i Neamț, ein landkommune (*comună*) i Neamț fylke i Romania
* Drăgănești i Prahova, ein landkommune (*comună*) i Prahova fylke i Romania
* Drăgănești i Sîngerei, ein landkommune innanfor distriktet Sîngerei i Moldova
* Drăgănești-Olt, ein mindre bykommune (*oraș*) i Olt fylke i Romania
Hadle Rasmus Bjuland

**Hadle Rasmus Bjuland** () er ein norsk politikar for KrF frå Nærbø i Hå kommune i Rogaland.

## Politisk karriere
Bjuland har vore politisk nestleiar i ungdomspartiet og fylkesleiar for både Aust-Agder og Vest-Agder KrFU, og vore politisk rådgjevar for bystyregruppa til KrF i Oslo. Han har dessutan yrkja for KrF si stortingsgruppe, fyrst som praktikant og seinare som kommunikasjonsrådgjevar.

Bjuland var leiar for Kristeleg Folkepartis Ungdom frå 16. oktober 2021 til 25. oktober 2025.

Ved stortingsvalet 2021 var han 2. kandidat for Rogaland KrF, og vart valt inn som 1. vararepresentant frå KrF i Rogaland på Stortinget for perioden 2021–2025. Han møtte for representanten Olaug Bollestad frå 1. til 14 oktober 2021, då ho sat i regjeringa Solberg som statsråd for Landbruks- og matdepartementet, med samstundes ansvar for Barne- og familiedepartementet. Ved stortingsvalet 2025 var han 2. kandidat for Rogaland KrF, og vart valt inn som 1. vararepresentant for Rogaland på Stortinget for perioden 2025–2029.

## Kjelder

**Denne artikkelen bygger på «[[:nb:Hadle Rasmus Bjuland|Hadle Rasmus Bjuland]]» frå ,  den 4. september 2024.*  

## Bakgrunnsstoff
*
4. divisjon fotball 1970, avdeling Sunnmøre

**4. divisjon fotball 1970, avdeling Sunnmøre**, vart avvikla i tida fredag 8. mai til sundag 20. september med Sunnmøre Fotballkrins som arrangør. Avdelinga bestod av 8 lag. Vinnaren av avdelinga møtte vinnarane av 4. divisjon i krinsane Romsdal og Nordmøre til kampar om opprykk. Dei tre avdelingsvinnarane spelte alle ein kamp heime og ein kamp borte.

## Poengtabell

VRF frå Straumgjerde rykte opp i 3. divisjon 1971 trass i tap 1–3 mot Gossen IL, ettersom laget på heimebane vann 5–3 over Sunndal IL. Hareid rykte rett nedatt i 5. divisjon.

## Kjelder
*Sunnmørsposten. 1970-årgangen.
4. divisjon fotball 1971, avdeling Sunnmøre

**4. divisjon fotball 1971, avdeling Sunnmøre**, tok til torsdag 6. mai og vart avslutta med ein hengekamp sundag 3. oktober med Sunnmøre Fotballkrins som arrangør. Avdelinga bestod av 8 lag. Vinnaren av avdelinga møtte vinnarane av 4. divisjon i krinsane Romsdal og Nordmøre til kampar om opprykk. Dei tre avdelingsvinnarane spelte alle ein kamp heime og ein kamp borte.

## Poengtabell

SK Rollon frå Ålesund tapte opprykkskampane mot Sunndal IL og Åndalsnes IF. Dermed vart alle 8 laga verande i 4. divisjon, ettersom avdelinga frå 1972 bestod av 10 lag.

## Kjelder
*Sunnmørsposten. 1971-årgangen.
4. divisjon fotball 1972, avdeling Sunnmøre

**4. divisjon fotball 1972, avdeling Sunnmøre** tok til torsdag 5. mai og vart avslutta sundag 24. september med Sunnmøre Fotballkrins som arrangør. For fyrste gong bestod avdelinga av 10 lag. Vinnaren av avdelinga rykte direkte opp i 3. divisjon, avdeling Møre.

## Poengtabell

Sykkylven IL rykte opp til 3. divisjon for fyrste gong, medan Vigra rykte ned i 5. divisjon.

## Kjelder
*Sunnmørsposten. 1972-årgangen.
Sterk Naken og Biltyvene

**Sterk Naken og Biltyvene** (SNoB) var eit norsk orkester frå Oslo som vart skipa i 1984 av Leif Helgeland og Jan Lier med Selveste Birger Baraldsnes som manager. Bandet hadde gjennom åra ei rekkje profilerte medlemmar, mellom anna Jan Dahlen, Per Vestaby og Michael Krohn. Orkesternamnet var «omsett» frå den amerikanske gruppa Stark Naked and the Car Thieves.

SNoB fekk gjennombrotet med songen «Sommerlykke» i 1989. NRK nekta å spela songen på grunn av tekstlina «Jeg har ingenting på, jeg har en kjempesvær stå».

Tekstane til SNoBs var prega av finurlegheiter og eksplisitt språk. Songane vart snakke-sungne av vokalist Helgeland, og tok for seg både klassiske popmusikktemaer, oftast kjærleik, men med ein original vri, og meir originale tema. Den siste plata til bandet var albumet *Brenn lille venn* frå 2000, og den siste konserten var i 2005. 

Den siste innspelinga til Orkesteret var «Party», eit bidrag til hyllestplata for Raga Rockers *Sannhet på boks* (2015). Gitarist Jessen døydde i 2008, manager Baraldsnes døydde i 2013 og vokalist Helgeland døydde i 2022.

## Medlemmar (utval)
* Kristin Evjenth – vokal, tangentar, perkusjon (1990–2005)
* Leif Helgeland – tekstforfattar/stemme (1984–2005)
* Per Vestaby – bass (1984–1988)
* Bjørn Ranstorp – komponist, bass, gitar, programmering (1989)
* Bjørn E. Pettersen – komponist, bass, gitar, tangentar (1990–2005)
* Jan Dahlen – gitar, vokal (1984–1988)
* Søren Jessen – gitar, mandolin (1990–2000)
* Jan Lier – komponist/gitar, synth, piano (1984–2005)
* Ola Snortheim – slagverk (1997–2000)
* Michael Krohn – slagverk (1984–1988) 
* Jan Arne Kristiansen – slagverk (1990–1994)
* Per Ole Oftedal – slagverk (1995–1996)
* Grete Valstad – kor (1989–1991)
* Mette Tunold-Hanssen - vokal (1989)
* Jannicke Spillmer Klohs - kor (1984-1988)
* Magnhild Otnes - kor (1984–1988)
* Siri Kongsgaarden - kor (1984–1988)

## Utgjevingar
### Album
* *Ingen gud, ingen herre, alt for kjærligheten* – 1990
* *SNoB II: Elskede!* – 1992
* *Tretten døde roser* – 1994
* *Det grå albumet* (ikkje utgjeve) – 1995
* *Å, du altså (alt det gode gjør vi om igjen)* – 1995
* *Brenn lille venn* – 2000

### Singlar
* «Sommerlykke» – 1989
* «Juleglede» – 1990
* «De friske åndedrag» – 1990
* «Den ensomme obdusenten» / «Fløtt deg, vi skal danse» – 1990
* «Lille dukke» – 1993
* «Rose Marie» – 1994
* «Juleglede» – 1994
* «Hva med stakkars meg da» – 1995

## Kjelder
Lauingen

**Lauingen** er ein by og ein kommune vest i forbundslandet Bayern i Tyskland, nær grensa mot Baden-Württemberg. Kommunen har ikring 11&nbsp;500 ibuarar og eit areal på 44,4 km². Byen ligg 439 meter over havet på venstre breidd av Donau, 5 kilometer vest for Dillingen og 37 km nordaust for Ulm.

## Kjelder

**Denne artikkelen bygger på «[[:de:Lauingen (Donau)|Lauingen (Donau)]]» frå ,  den 5. september 2024.*  

## Bakgrunnsstoff

*
Donauwörth

**Donauwörth** er ein by og ein kommune i Landkreis Donau-Ries vest i delstaten Bayern i Tyskland med 20&nbsp;000 ibuarar. Administrasjonen for landkrinsen held til i byen. Kommunen har 20&nbsp;500 ibuarar dekker eit 77 km² vidt areal. Byen ligg 410 meter over havet ved Donau.

Byen voks fram tidleg i mellomalderen. I det 14. og 15. hundreåret hadde Donauwörth tidvis status som fri keisarby under det tysk-romerske riket. Under trettiårskrigen og i 1704 vart byen herja i slag mellom store utanlandske hærstyrkar.

## Kjelder

**Denne artikkelen bygger på «[[:de:Donauwörth|Donauwörth]]» frå ,  den 5. september 2024.*  

## Bakgrunnsstoff

*
Erding

**Erding** er ein by og ein kommune søraust i forbundslandet Bayern i Tyskland, 31 kilometer nordaust for München. Kommunen har 37&nbsp;00 ibuarar og eit areal på 54,6 km². Byen, som ligg 463 meter over havet, hyser administrasjonen for Landkreis Erding.

Landbruk er ei hovudnæring i kommunen.

## Kjelder

**Denne artikkelen bygger på «[[:de:Erding|Erding]]» frå ,  den 5. september 2024.*  

## Bakgrunnsstoff

*
Dorfen

**Dorfen** er ein by og ein kommune søraust i forbundslandet Bayern i Tyskland. Kommunen har over 15&nbsp;000 ibuarar og eit areal på 99,6 km². Byen ligg 465 meter over havet, ei 50 kilometer aust for München.

## Kjelder

**Denne artikkelen bygger på «[[:de:Dorfen|Dorfen]]» frå ,  den 5. september 2024.*  

## Bakgrunnsstoff

*
Horezu

**Horezu** er ein by i Vâlcea fylke i Romania.

## Busetnader

Horezu er ein *[[oraș]]* (mindre bykommune) med desse busetnadane:

## Kjelder

* *Delar av denne artikkelen bygger på «[[:ro:Horezu|Horezu]]» frå , den 4. september 2024.* 

### Referansar
Dillingen an der Donau

**Dillingen an der Donau** er ein by og ein kommune vest i forbundslandet Bayern i Tyskland, nær grensa mot Baden-Württemberg. Kommunen har 20&nbsp;000 ibuarar og eit areal på 75,6 km².
Byen er administrasjonssete for Landkreis Dillingen an der Donau.

Byen oppstod i alemannisk tid. Ei borg frå 900-talet la grunnen for eit hovdingsete, som frå 1258 låg under Augsburg-stiftet. Seinast frå det 15. hundreåret og til 1803 var Dillingen residensby for biskopane av Augsburg.

## Kjelder

**Denne artikkelen bygger på «[[:de:Dillingen an der Donau|Dillingen an der Donau]]» frå ,  den 5. september 2024.*  

## Bakgrunnsstoff

*
4. divisjon fotball 1973, avdeling Sunnmøre

**4. divisjon fotball 1973, avdeling Sunnmøre** tok til fredag 4. mai og vart avslutta sundag 23. september med Sunnmøre Fotballkrins som arrangør. Avdelinga bestod av 10 lag. Vinnaren av avdelinga rykte direkte opp i 3. divisjon, avdeling Møre.

## Poengtabell

Ellingsøy IL rykte opp til 3. divisjon for fyrste gong. Spjelkavik, Brattvåg og Volda rykte alle ned ein divisjon.

## Kjelder
*Sunnmørsposten. 1973-årgangen.
Budești i Vâlcea

**Budești** er ein kommune i Vâlcea fylke i Romania.

## Busetnader

Budești er ein *[[comună]]* (landkommune) med desse busetnadane:

## Kjelder

* *Delar av denne artikkelen bygger på «[[:ro:Comuna Budești, Vâlcea|Comuna Budești, Vâlcea]]» frå , den 4. september 2024.* 

### Referansar
Bujoreni

**Bujoreni** er namnet på fleire stader i Romania:
* Bujoreni i Buzoești, busetnad i landkommunen (*comună*) Buzoești i Argeș fylke
* Bujoreni i Teleorman, landkommune (*comună*) i Teleorman fylke
* Bujoreni i Vâlcea, landkommune (*comună*) i Vâlcea fylke
Gaute Børstad Skjervø

**Gaute Børstad Skjervø** () er ein norsk politikar for Arbeidarpartiet frå Levanger. Sidan oktober 2024 har Skjervø vore leiar av AUF, og sit som varamedlem på Stortinget.

## Politisk karriere
Skjervø vart medlem i AUF i 2010, og har sidan hatt ei rekkje verv i arbeidarrørsla. Han har tidlegare vore nestleiar i Levanger AUF (2010–2012) og fylkesstyremedlem i AUF i Nord-Trøndelag (2010–2011). I 2011 vart han som 15-åring vald som fylkesleiar i AUF i Nord-Trøndelag. Under AUF sitt landsmøte i oktober 2018 vart han vald inn i sentralstyret, og var i perioden frå 2020 til 2024 nestleiar i organisasjonen. Skjervø vart dinest innstilt som leiar av AUF september 2024, og byrja i stillinga månaden etter.

Skjervø overlevde terroråtaket på Utøya den 22. juli 2011. Han har i tida etter 2011 vore ein av AUF sine sterkaste røyster i kampen mot rasisme og høgreekstremisme. Hausten 2019 vedtok AUF sitt sentralstyre å setja i gong eit prosjekt og setja ned eit eige 22 juli-utval som skulle sjå på korso organisasjonen skulle taka vare på arven etter 22. juli 2011. Det var fyrste gong ein slik gjennomgang vart gjord. Skjervø vart vald til å leia arbeidet. Rapporten frå utvalet vart lagd fram for AUF sitt landsstyre den 20. august 2020, og seinare også for Arbeidarpartiet sitt landsstyre. Han har også profilert seg i kampen for internasjonal solidaritet.

I perioden mellom 2019–2023 har han vore medlem av kommunestyret i Levanger Kommune. I tillegg var han medlem av fylkestinget i Trøndelag Fylkeskommune, der han var medlem i hovudutvalet for transport. Skjervø stod på 4. plass på Arbeidarpartiet si liste i Nord-Trøndelag til stortingsvalet 2017 og stortingsvalet 2019, han har ved fleire høve møtt som vararepresentant.

Skjervø vart i 2022 utnemnd som medlem i Ekstremismekommisjonen som Støre-regjeringa hadde oppretta. Kommisjonen vart utnemnd for å auka kunnskapen om radikalisering og ekstremisme i Noreg. Kommisjonen hadde 16 medlemer frå ulike fagområde, og vart leidd av forskar Cathrine Thorleifsson.

### Andre verv
I juni 2023 vart Skjervø vald som visepresident i International Union of Socialist Youth (IUSY).

Han har tidlegare yrkja som miljøarbeidar i Trondheim kommune, praktikant i Utanriksdepartementet og som rådgjevar i Framtiden i våre hender.

## Kjelder

**Denne artikkelen bygger på «[[:nb:Gaute Børstad Skjervø|Gaute Børstad Skjervø]]» frå ,  den 5. september 2024.*  

## Bakgrunnsstoff

*
Bârlad i Vaslui

**Bârlad** er ein by i Vaslui fylke i Romania.

## Busetnader

Bârlad er ein *[[municipiu]]* (større bykommune) med den eine busetnaden:

## Kjelder

* *Delar av denne artikkelen bygger på «[[:ro:Bârlad|Bârlad]]» frå , den 5. september 2024.* 

### Referansar
Negrești

**Negrești** kan vise til:
* Negrești i Cobadin, ein busetnad i landkommunen (*comună*) Cobadin i Constanța fylke i Romania
* Negrești i Neamț, ein landkommune (*comună*) i Neamț fylke i Romania
* Negrești i Strășeni, ein landkommune  i distriktet Strășeni i Moldova
* Negrești i Vaslui, ein mindre bykommune (*oraș*) i Vaslui fylke i Romania
* Negrești-Oaș, ein mindre bykommune (*oraș*) i Satu Mare fylke i Romania
Banca i Vaslui

**Banca** er ein kommune i Vaslui fylke i Romania.

## Busetnader

Banca er ein *[[comună]]* (landkommune) med desse busetnadane:

## Kjelder

* *Delar av denne artikkelen bygger på «[[:ro:Comuna Banca, Vaslui|Comuna Banca, Vaslui]]» frå , den 5. september 2024.* 

### Referansar